آمریکا، عراق کورد بؤلگه‌سل رهبرلیگی‌نین (ایکبی) 25 سپتامبردا ائتمک ایستدیگی رفراندومونون تاخیره سالینماسینی ایسته‌دی.
آمریکانین داعشله موباریزه کوالیسیونو خصوصی نماینده‌سی بریت مک‌گورک، رفراندومونون، عراق کورد بؤلگه‌سل رهبرلیگی مجلیسی طرفین‌دن تاخیره سالینماسینی طلب ائتدی.
مک‌گورک، عراق کورد بؤلگه‌سل رهبرلیگیندکی سفری چرچیوه‌سینده گئتدیگی سولیمانیه بؤلگه‌ده موخالیفتین باشینی چکن گوران (دییشمه) حرکاتی لیدری عمر سید علی ایله پارتی مرکزینده بیر آرایا گلدی.
مطبوعاتا باغلی حیاتا کئچیریلن توپلانتی‌نین آیرینتیلاری حاقیندا ژورنالیست‌لره دانیشان گوران حرکاتی دیپلوماتیک علاقه‌لر مسئولو هوشیار عمر، چوخ جدی بیر گؤروشمه ائتدیک‌لرینی، مک‌گورک‌ون اؤزلرینه اوچ مساژ چاتدیردیغینی ایفاده ائتدی.
عمر مک‌گورک مساژلارینی ایضاح ائتدی:
"بریت مک‌گورک، گورانا اوچ مساژ چاتدیردی. بیرینجی‌سی، آمریکا یوزده یوز رفراندومنا قارشی و بونون خاریجینده دئییلن‌لرین هئچ بیری دوغرو دئییل. اؤنوموزدکی مدتده رفراندوم مسئله‌سینده داها جدی آچیقلاما‌لاری‌نین اولاجاغینی سؤیله‌دی. ایکینجی‌سی، رفراندومون (عراق کورد بؤلگه‌سل رهبرلیگی) مجلیس قراری تاخیره سالینماسی لازیم اولدوغونو ایفاده ائتدی. اوچونجوسو ایسه آمریکا، فرانسا و اینگیلتره‌نین دستگی اؤنوموزدکی هفته بیرلشمیش میللت‌لرده یئنی بیر چرچیوه‌ده اربیل و بغداد آراسیندا جدی دانیشیق‌لارین باشلاماسینا دستک وئرمه‌یه حاضیر اولدوق‌لارینی سؤیله‌دی.
مک‌گورکون، اربیلده رفراندوم مسئله‌سینی اله آلماق اوچون عراق کورد بؤلگه‌سل رهبرلیگی باشقانی مسعود بارزانی ایله بیر آرایا گلمه‌سی گؤزلنیلیر.
عراق سفری چرچیوه‌سینده باشکند بغداددا گئدن مک‌گورک، عراق باش ناظیری حیدر ال عبادی ایله بیر آرایا گلمیشدی.
